Author: admin
Last saved by: hlavacova

Návrh 
Nariadenie vlády Slovenskej republiky
z ......... 2012 

ktorým sa ustanovuje výška dotácie na obstaranie nájomného bytu, obstaranie technickej vybavenosti a odstránenie systémovej poruchy a výška oprávnených nákladov na obstaranie nájomného bytu

Vláda Slovenskej republiky podľa § 23 ods. 2 zákona č. 443/2010 Z. z. o dotáciách na rozvoj bývania a o sociálnom bývaní v znení zákona č. .................. (ďalej len „zákon“) nariaďuje:
§ 1
Výška dotácie
(1)	Na stavebné úpravy podľa § 4 ods. 1 písm. e) zákona možno poskytnúť dotáciu vo výške 56 600 eur na nájomný byt, najviac však 80 % oprávnených nákladov.
(2)	Na obstaranie technickej vybavenosti podľa § 5 písm. a) a c) zákona  možno poskytnúť dotáciu 
a)	na verejný vodovod a vodovodnej prípojky vo výške 420 eur na nájomný byt, najviac však 70 % oprávnených nákladov na obstaranie verejného vodovodu a vodovodnej prípojky,
b)	na verejnú kanalizáciu vrátane čistiarne odpadových vôd a kanalizačnej prípojky vo výške 830 eur na nájomný byt, najviac však 70 % oprávnených nákladov na obstaranie verejnej kanalizácie vrátane čistiarne odpadových vôd a kanalizačnej prípojky,
c)	na miestnu komunikáciu vo výške 810 eur na nájomný byt, najviac však 70 % oprávnených nákladov na obstaranie na miestnej komunikácie.
(3)	Na obstaranie technickej vybavenosti podľa § 5 písm. b) zákona možno poskytnúť dotáciu do výšky 80 % oprávnených nákladov jednotlivých druhov obstarávanej technickej vybavenosti, najviac však 
a)	na verejný vodovod a vodovodnej prípojky vo výške 85 eur na 1 m verejného vodovodu, najviac však 80 % oprávnených nákladov na obstaranie verejného vodovodu a vodovodnej prípojky
b)	na verejnú kanalizáciu vrátane čistiarne odpadových vôd a kanalizačnej prípojky vo výške 170 eur na 1 m verejnej kanalizácie, najviac však 80 % oprávnených nákladov na obstaranie verejnej kanalizácie vrátane čistiarne odpadových vôd a kanalizačnej prípojky,
c)	na miestnu komunikáciu vo výške 80 eur na 1 m miestnej komunikácie, najviac však 80 % oprávnených nákladov na obstaranie na miestnej komunikácie.
(4)	Na odstránenie systémovej poruchy podľa 
a)	§ 6 ods. 1 písm. a) až e) zákona možno poskytnúť dotáciu vo výške 20 eur na 1 m^2 podlahovej plochy bytu, najviac však 70 % oprávnených nákladov,
b)	§ 6 ods. 1 písm. f) zákona možno poskytnúť dotáciu v rozsahu vo výške 14 eur na 1 m^2 podlahovej plochy bytu, najviac však 50 % oprávnených nákladov.

§ 2
Výška oprávnených nákladov
(1)	Na obstaranie nájomného bytu bežného štandardu podľa § 4 ods. 1 písm. a), b) a d) zákona  je oprávnený náklad na 1 m^2 podlahovej plochy nájomného bytu najviac
a)	900 eur, ak priemerná podlahová plocha nájomných bytov neprevyšuje 50 m^2,
b)	890 eur, ak priemerná podlahová plocha nájomných bytov prevyšuje 50 m^2 a neprevyšuje 56 m^2,
c)	880 eur, ak priemerná podlahová plocha nájomných bytov prevyšuje 56 m^2 a neprevyšuje 60 m^2.
(2)	Na obstaranie nájomného bytu nižšieho štandardu podľa § 4 ods. 1 písm. a), b) a d) zákona  je oprávnený náklad na 1 m^2 podlahovej plochy nájomného bytu najviac
a)	525 eur, ak priemerná podlahová plocha nájomných bytov neprevyšuje 45 m^2,
b)	510 eur, ak priemerná podlahová plocha nájomných bytov prevyšuje 45 m^2 a neprevyšuje 55 m^2.
(3)	Na obstaranie nájomného bytu bežného štandardu  podľa § 4 ods. 1 písm. c) zákona je oprávnený náklad na 1 m^2 podlahovej plochy nájomného bytu najviac
a)	650 eur, ak priemerná podlahová plocha nájomných bytov neprevyšuje 50 m^2,
b)	640 eur, ak priemerná podlahová plocha nájomných bytov prevyšuje 50 m^2 a neprevyšuje 56 m^2,
c)	630 eur, ak priemerná podlahová plocha nájomných bytov prevyšuje 56 m^2 a neprevyšuje 60 m^2.
(4)	Na obstaranie nájomného bytu nižšieho štandardu  podľa § 4 ods. 1 písm. c) zákona je oprávnený náklad na 1 m^2 podlahovej plochy nájomného bytu najviac
a)	375 eur, ak priemerná podlahová plocha nájomných bytov neprevyšuje 45 m^2,
b)	365 eur, ak priemerná podlahová plocha nájomných bytov prevyšuje 45 m^2 a neprevyšuje 55 m^2.

§ 3
Účinnosť

Toto nariadenie vlády nadobúda účinnosť 1. januára 2014.